**MARIJAMPOLĖS SAVIVALDYBĖS TARYBA**

**SPRENDIMAS**

**DĖL MOKESČIO UŽ VAIKŲ IŠLAIKYMĄ MARIJAMPOLĖS SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, NUSTATYMO IR MOKĖJIMO TVARKOS PAKEITIMO**

2018 m. rugpjūčio 27 d. Nr. 1-241

Marijampolė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo  70 straipsnio 11 dalimi ir atsižvelgdama į lopšelio-darželio „Rasa“ 2018 m. birželio 20 raštą Nr. D3-102 „Dėl mokesčio už vaikų išlaikymą darželyje didinimo“, Marijampolės savivaldybės taryba nusprendžia:

1.      Pakeisti Mokesčio už vaikų išlaikymą Marijampolės savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, nustatymo ir mokėjimo tvarkos, patvirtintos Marijampolės savivaldybės tarybos 2013 m. lapkričio 25 d. sprendimu Nr.[1-410](https://teisineinformacija.lt/marijampole/document/34094) „Dėl mokesčio už vaikų išlaikymą Marijampolės savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, nustatymo ir mokėjimo tvarkos patvirtinimo“, 4.1.1, 4.1.2, 4.2.1, 4.2.2, 12.1, 12.2 papunkčius ir 6, 7, 8 punktus ir išdėstyti juos taip:

„4.1.1. 2,50 Eur – lopšelio grupėse;“;

„4.1.2. 2,80 Eur – darželio grupėse.“;

„4.2.1. 2,80 Eur – lopšelio grupėse;“;

„4.2.2. 3,00  Eur – darželio grupėse.“;

„12.1. šeima gauna socialinę pašalpą pagal kas trys mėnesiai pateiktas Marijampolės savivaldybės administracijos Piniginės paramos skyriaus pažymas;“;

„12.2. socialinę riziką patirianti šeima turi Marijampolės socialinės pagalbos centro rekomendaciją, kuri išduodama atsižvelgiant į šeimos socialinę situaciją;“;

„6.  Neteko galios.

*Marijampolės savivaldybės tarybos 2020 m. vasario 24 d. sprendimo Nr.*[*1-37*](https://teisineinformacija.lt/marijampole/document/53962)*redakcija*

 „7. Neteko galios.

*Marijampolės savivaldybės tarybos 2020 m. vasario 24 d. sprendimo Nr.*[*1-37*](https://teisineinformacija.lt/marijampole/document/53962)*redakcija*

„8. Vaikų, kurių gebėjimai lavinami individualiai (dailės, choreografijos, keramikos, vaidybos, kalbų ir kt.), tėvai  moka 1,20 Eur mokestį už vieną užsiėmimą.“.

            2. Pripažinti netekusiais galios:

            2.1. Marijampolės savivaldybės tarybos 2014 m. spalio 27 d. sprendimo Nr. [1-341](https://teisineinformacija.lt/marijampole/document/37278) „Dėl mokesčio už vaikų išlaikymą Marijampolės savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, nustatymo ir mokėjimo tvarkos 1, 7 ir 12.4.3 punktų pakeitimo“ 1 punkto 2 pastraipą;

            2.2. Marijampolės savivaldybės tarybos 2014 m. lapkričio 24 d. sprendimą Nr. [1-387](https://teisineinformacija.lt/marijampole/document/37501) „Dėl mokesčio už vaikų išlaikymą Marijampolės savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, nustatymo ir mokėjimo tvarkos 4, 6 ir 8 punktų pakeitimo perskaičiuojant mokestį į eurus“.

            3. Sprendimas įsigalioja nuo 2018 m. rugsėjo 1 dienos.

            Šis sprendimas per vieną mėnesį nuo įsigaliojimo dienos gali būti skundžiamas pasirinktinai Lietuvos Respublikos administracinių ginčų komisijos Kauno apygardos skyriui (adresu: Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

|  |  |  |
| --- | --- | --- |
| Savivaldybės merė |  | Irena Lunskienė |